laion/Wikipedia-Exotic huggingface dataset:
אינה קראבצקי

אינה קראבצקי (נולדה ב-23 בפברואר 1979) היא שפית ומגישת טלוויזיה ישראלית. התפרסמה לראשונה כאשר זכתה בעונתה הראשונה של תוכנית המציאות "מאסטר שף". קראבצקי נולדה באוקראינה ובשנת 1990 בגיל 11 עלתה יחד עם משפחתה לישראל. בשנת 2010 השתתפה בעונתה הראשונה של תוכנית המציאות מאסטר שף ששודרה בערוץ 2 וזכתה בה במקום הראשון. לאחר זכייתה בתוכנית עסקה בתחום המסעדנות בארץ. קראבצקי משתתפת ומגישה תוכניות בישול בטלוויזיה, בין היתר השתתפה והגישה את התוכניות: "אוכל טוב" בערוץ 2, "גורמה בפיתה" יחד עם איציק כהן, "7 מנות לשבעה ימים" ששודרה אף היא בערוץ 2 ואת תוכנית הבישול "טעמים ירוקים" המשודרת בערוץ הראשון ובערוץ כאן 11. אינה קראבצקי, במיזם "אישים" לתיעוד היצירה הישראלית nrg מעריב, אינה קראבצקי זכתה ב"מאסטר שף", באתר nrg‏, 28 בנובמבר 2010 יפעת הללי, ‏מאסטר סו שף: אינה חוזרת לבשל, באתר ‏מאקו‏, 27 בדצמבר 2010 נמרוד דביר, מבחן המציאות: טעימה מהתפריט של אינה קראבצקי למסעדת "בליני", באתר nrg‏, 17 בפברואר 2011 שישי בערב בערוץ הראשון: טעמים ירוקים עם אינה קראבצקי, Foodis, יוני 2015 מערכת תכניות קשת, ‏אז והיום: חזרנו אל בוגרי העונות הקודמות של "מאסטר שף", באתר ‏מאקו‏, 14 באוקטובר 2016 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דודג' 30-35

דודג' 30-35 (באנגלית: Dodge 30-35) היא מכונית משפחתית, דגם "טורפדו" 4 דלתות, אשר יוצרה בין השנים 1914–1916 על ידי חברת "האחים דודג' אוטומוביל" אשר בשנת 1928 הפכה לחטיבת דודג' בקונצרן המכוניות האמריקאי קרייזלר. יוצרו 116,400 יחידות. צבא ארצות הברית הזמין כ-150 יחידות. הגנרל במהפכה המקסיקנית, פנצ'ו וייה היה בעליו של דגם "דודג' 30-35". ערך מורחב – דודג' החברה נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T (35 כוחות סוס לעומת 20). בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916. באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה. בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה לקבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר. בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות). סדאן (דגם טורפדו, 4 דלתות) קבריולה (מינואר 1915) דודג' 30-35 דודג' 30-35 דודג' 30-35, שנת 1915 דודג' קרייזלר דודג' 116 מדיה וקבצים בנושא דודג' 30-35 בוויקישיתוף Beverly R. Kimes, Henry A. Clark: Standard Catalog of American Cars 1805–1942. Krause Publications, Iola 1985, ISBN 0-87341-045-9.
שפשפת

שפשפת היא תהליך דלקתי וגירוי של העור באזור המפשעה ובמידה משנית אזורים אחרים כבית שחי, ומתחת לשדיים אצל נשים, היוצר פריחה וגרד. השפשפת נוצרת באזורים בהם יש קפלים, לחות, וחיכוך מתמיד. מזג אוויר חם ולח, בהם אנשים סובלים יותר מזיעה מקדם היווצרות שפשפת. ישנם מספר טיפולים אפשריים לשפשפת. האזורים המועדים להופעת שפשפת הם בעיקר אזורים לחים, בהם עור נוגע בעור באופן קבוע או רפטטיבי. הצטברות זיעה והשמנת יתר מגבירות את הסיכוי להופעת שפשפת. לפיכך, אזורים שכיחים במיוחד הם בית השחי, מפשעה, ומתחת לשדיים אצל נשים. שמירת אזורים אלה יבשים ומאווררים ככל הניתן, תוכל לצמצם את הסיכוי להופעת שפשפת באופן ניכר. לבישת בגדים מכותנה, ייבוש כהלכה לאחר מקלחת, וכן אוורור האזור ככל הניתן יצמצמו משמעותית הופעת שפשפת. שימוש בטלק עשוי למנוע שפשפת או להקל עליה. לאחר הופעת שפשפת, יש לנקוט בכל האמור בפרק "מניעה" לעיל. כמו-כן, ניתן לפנות לרופא עור על מנת לקבל תרופת מרשם. בהתאם לסוג השפשפת, רופא העור יוכל לרשום תכשיר אנטיבקטריאלי או אנטי-פטרייתי. בחברה הישראלית, שפשפת מקושרת לשירות בצה"ל, זאת מכיוון שבמהלך השירות החיילים נמצאים שעות רבות בתנאי חום ולחות, ומרבים בפעילות גופנית, ולכן שפשפות נפוצות. הביטוי "שפשוף נעים" השגור בשפה העברית מקושר חלקית למחלת השפשפת במקביל להתבגרות וניסיון במהלך השירות הצבאי. ביטוי זה הוליד את הכותרת לסרט השלישי בסדרת אסקימו לימון, "שפשוף נעים". מדיה וקבצים בנושא שפשפת בוויקישיתוף שפשפת, באתר שרותי בריאות כללית רינה זיסמנוביץ, שפשפת בקיץ: כל הדרכים לטפל ובעיקר - להימנע, באתר ynet, 13 ביוני 2013 רונית מוזיקנט, שפשפת: הסימנים, הסיבות ושלושה פתרונות, באתר ynet, 27 באוקטובר 2005 שפשפת באתר מרפאת קליבלנד שי לוי, ‏40 דברים שכל טירון חייב לדעת, באתר ‏מאקו‏, 19 במרץ 2015 שפשוף לא נעים: זהירות, שפשפת, דוקטורס, ד"ר רון יניב, אוגוסט 2015 שפשוף נעים, דוקטורס, יולי 2006 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דודג' 330

דודג' 330 (באנגלית: Dodge 330) היא מכונית סלון אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1962–1964. הדגם התבסס על פלטפורמת "Chrysler B platform" של קונצרן קרייזלר. 4 דלתות - סדאן 2 דלתות - קופה דודג' 330 קופה, שנת 1963 דודג' 330 קופה, שנת 1963 קרייזלר דודג' דודג' Beauty Winner דודג' 880 דודג' 600 דודג' Aries דודג' פולרה דודג' 330 (oldride.com/library/dodge 330) מדיה וקבצים בנושא דודג' 330 בוויקישיתוף
מנזר גאנדזסאר

מנזר גאנדזסאר (בארמנית: Գանձասարի վանք) הוא מנזר ארמני ממוקם ברובע מארטקרט בנגורנו קרבאך. "גאנדזסאר" פירושו "הר האוצר" או "אוצר הגבעה" בארמנית. המנזר מחזיק שרידים אשר לפי האמונה השתייכו ליוחנן המטביל ואביו זכריה הכהן. עד מלחמת נגורנו קרבאך השלישית וכיבוש נגורנו קרבאך, גאנדזסאר היה מקום מושבו של הארכיבישוף של ארצאך (אנ') הממונה על ידי כס האם הקדושה אצ'מיאדזין (אנ') של הכנסייה האפוסטולית הארמנית. מנזר גאנדזסאר הוזכר לראשונה במאה העשירית. בניית קתדרלת גאנדזסאר של יוחנן המטביל החלה בשנת 1216, תחת חסותו של חסן-ג'לאליאן דאוולה (אנ'), הנסיך הארמני של קאצ'ן (אנ'). הבנייה הושלמה בשנת 1238 אך נחנכה רק ב-22 ביולי 1240. במאה ה-14, לאחר נפילת הממלכה הארמנית קיליקיה וירדת יכולת ההשפעה של הכס הקדוש שלה, הוקם מחדש הקתוליקוסיה באצ'מיאדזין אשר צמח באארצאך. מנזר גאנדזסאר הפך למטה של הקתוליקוסיה של אר'וואנק, הידועה גם בשם הכס הקדוש של גאנדזסאר. הקמתה היא תוצאה של חיפוש בישופי עתיק אחר אוטונומיה כנסייתית, כדי לפצות על חוסר השליטה והתקשורת מתוך המושב המרכזי. כמו כן, הקמת הקתוליקוסיה הייתה חלק משימוש מהאסטרטגיה המקומית בארמניה, אשר נשלטה על ידי שלטון אסלאמי זר, כדי לשמר בקרב העם מראית עין של סמכות דתית. במאה ה-16 הוא נכפף לקתוליקוס אשר לעיתים קרובות היו בני שושלת חסן-ג'לאליאן דאוולה. מתחם הקתדרלה מוגן על ידי חומות גבוהות. בחלק עליו מונחת הכיפה, ישנם תבליטים המתארים את הצליבה, את אדם וחווה ושני מיינסטרים המחזיקים דגם של הכנסייה מעל לראשיהם, כמנחה לאלוהים. התבליטים הושוו לגילופים המשוכללים באגטמר (אנ') וכמה היסטוריונים לאמנות רואים במנזר את אחת מיצירות המופת של האדריכלות הארמנית. מדיה וקבצים בנושא מנזר גאנדזסאר בוויקישיתוף אתר האינטרנט הרשמי של מנזר גאנדזסאר
ביץ'

האם התכוונתם ל... אישים ששם משפחתם ביץ' (שם משפחה שמקורו באנגלית): איימי ביץ' – מלחינה ופסנתרנית אמריקאית לויד לה ביץ' – אתלט פנמי סילביה ביץ' – מוציאה לאור ואשת חברה פריזאית כינוי גנאי בסלנג: ביץ' (סלנג)
סיקורל

האם התכוונתם ל... סלבטור סיקורל – סייף אולימפי ונשיא קהילת יהודי קהיר ערן סיקורל – עיתונאי ישראלי משפחת סיקורל – משפחה יהודית שמקורה במצרים.
פולץ

האם התכוונתם ל... בילי פולץ – כדורסלן עבר אמריקאי, אשר שיחק בליגות ה-ABA וה-NBA בין השנים 1970–1985 לודוויג פולץ – אדריכל, פסל ומאייר גרמני מנפרד פולץ – מורה, עורך ומתרגם, השתייך לקהילת הקוויקרים והוכר כחסיד אומות העולם מרקל פולץ – כדורסלן אמריקאי המשחק בעמדת הרכז. שיחק באוניברסיטת וושינגטון ובנבחרת ארצות הברית עד גיל 18 פיליפ פון פולץ – צייר גרמני
רסקי

האם התכוונתם ל... אביהוד רסקי – ראש המועצה המקומית ראש פינה מאז סוף דצמבר 2000. אחיינו של צבי רסקי צבי רסקי – קצין צה"ל בדימוס בדרגת אלוף-משנה, שכיהן כמפקד גזרת תל חי בשנות ה-60, מושל ג'נין לאחר מלחמת ששת הימים, מפקד עורף צפון וראש מועצת ראש פינה רסקין
דודג' ביוטי ווינר

דודג' ביוטי ווינר (באנגלית: Dodge Beauty Winner) היא מכונית משפחתית אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1935–1936. פירוש "Beauty Winner" בעברית: "זוכת היופי". 4 דלתות - סדאן 2 דלתות - קופה 2 דלתות - קבריולה דודג' Beauty Winner, שנת 1936 דודג' Beauty Winner, סדאן, 4 דלתות, שנת 1936 מדיה וקבצים בנושא דודג' ביוטי ווינר בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
גביע אפריקה לאומות 1978

גביע אפריקה לאומות 1978 היה הטורניר האחד עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בגאנה בין ה־5 ל-16 במרץ 1978. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. גאנה זכתה באליפות השלישית בתולדותיה לאחר שנצחה במשחק הגמר אוגנדה 2–0. נבחרת חוף השנהב העפילה לטורניר אולם בעקבות שיתוף של שחקן שלא לפי התקנון במשחק השני של הסיבוב השני במוקדמות נגד מאלי היא הושאתה מהאליפות. מאלי, שהפסידה לחוף השנהב בסיבוב השני, גם הושהתה בעקבות פגיעת שוטרים ואנשי אבטחה במשחק הראשון בין השתיים. בעקבות זאת נבחרת וולטה עילית, שהפסידה לחוף השנהב בסיבוב המוקדמות הראשון זומנה להחליף את חוף השנהב. המשחקים שוחקו באקרה. המשחקים שוחקו באצטדיון בבה יארה, קומאסי. המשחק על המקום השלישי פוצץ בדקה ה-42 כאשר נבחרת תוניסיה החליטה לרדת מהמגרש כמחאה על השיפוט. בעקבות זאת נפסק לניגריה ניצחון 2–0 ותוניסיה הושהתה למשך שנתיים. מידע מאתר RSSSF
לונזו בול

לונזו אנדרסון בול (באנגלית: Lonzo Anderson Ball; נולד ב-27 באוקטובר 1997) הוא כדורסלן אמריקאי המשחק בעמדת הרכז בקבוצת שיקגו בולס מליגת ה-NBA. שיחק בליגת המכללות עבור אוניברסיטת קליפורניה בלוס אנג'לס ("UCLA"). בול נולד באנהיים שבקליפורניה, בנם הבכור מבין שלושה בנים של לה-ואר וטינה. הוא למד בתיכון צ'ינו הילס בסן ברנרדינו. בול הצטיין בקבוצת הכדורסל של התיכון ובשנתו האחרונה השיג ממוצע של טריפל דאבל, 23.9 נקודות, 11.3 ריבאונדים ו-11.7 אסיסטים למשחק. הוא הוליך את קבוצתו למאזן מושלם של 35–0 ולזכייה באליפות התיכונים של קליפורניה. בתום העונה נבחר למר כדורסל של קליפורניה, למר כדורסל של ארצות הברית, זכה בפרס מורגן ווטן ובפרס נייסמיית' לשחקני תיכון והשתתף במשחק מקדונלד'ס אול-אמריקן. בעונת 2016/2017 שיחק בקבוצת הכדורסל של אוניברסיטת קליפורניה בלוס אנג'לס. הקבוצה סיימה במאזן 33–6 והפסידה בשמינית גמר טורניר אליפות המכללות בכדורסל לאוניברסיטת קנטקי. בול סיים את העונה עם ממוצע של 14.6 נקודות, 6 ריבאונדים, 7.6 אסיסטים (ראשון בליגת המכללות) ו-1.8 חטיפות למשחק. הוא נבחר לחמישיית העונה בליגת המכללות ובליגת PAC-10, שחקן השנה הראשונה המצטיין של ליגת ה-PAC-10 ובפרס ויימן טיסדייל לשחקן השנה הראשונה המצטיין ב-NCAA. בדראפט ה-NBA ב-2017 נבחר במקום השני על ידי לוס אנג'לס לייקרס. במהלכה של ליגת הקיץ של ה-NBA זכה בול עם הלייקרס באליפות. לאחר שהשיג שני טריפל-דאבלים במהלך הליגה והוביל אותה באסיסטים למשחק נבחר בול ל-MVP של ליגת הקיץ. במשחק נגד פיניקס סאנס, בראשיתה של עונתו הראשונה, קלע 29 נקודות, הוריד 11 ריבאונדים ומסר 9 אסיסטים. מספר משחקים לאחר מכן רשם 19 נקודות, 12 ריבאונדים ו-13 אסיסטים במשחק מול מילווקי באקס. בסיום העונה נבחר לחמישיית הרוקיז השנייה של העונה. בשל פציעה בקרסול נעדר בול מ-35 המשחקים האחרונים של קבוצתו בעונת 2018/2019. ב-6 ביולי 2019 הועבר בטרייד לניו אורלינס פליקנס, יחד עם ברנדון אינגרם, ג'וש הארט, דיאנדרה האנטר ושתי בחירות דראפט עתידיות, בתמורה לאנתוני דייוויס. באוגוסט 2021 הועבר בול לשיקגו בולס במסגרת עסקת "חתימה והעברה", תמורת תומאש סטורנסקי, גארט טמפל ובחירת דראפט עתידית. אביו של בול הקים חברת הלבשה תחת המותג "Big Baller Brand" (ובקיצור BBB) לשיווק מוצרי הלבשה וספורט. שם המותג מתייחס לבול ושני אחיו, לאמלו ולי-אנג'לו, כדורסלנים אף הם. בנוסף ללונזו בול ילדה בשם זואי. מדיה וקבצים בנושא לונזו בול בוויקישיתוף לונזו בול, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN לונזו בול באתר אוניברסיטת קליפורניה בלוס אנג'לס אלעד זאבי, האחים בול הם השלב הבא באבולוציה של סטפן קרי, באתר הארץ, 3 בינואר 2017 אלעד זאבי, המותג לונזו בול כבר מנצח, הכדורסלן לונזו בול עדיין מהווה סימן שאלה, באתר הארץ, 6 באוקטובר 2017 בול יחמיץ את המשך עונת 2018/2019, באתר ה-NBA,‏ 9 במרץ 2019 ניו אורלינס מצרפת את אינגרם, בול והארט, באתר הקבוצה, 6 ביולי 2019
סוזוקי פרונטה 800

סוזוקי פרונטה 800 (באנגלית: Suzuki Fronte 800) היא מכונית סופרמיני, 2 דלתות, 5 מושבים, סדאן מתוצרת יצרנית הרכב היפנית, סוזוקי מוטור, אשר יוצרה בין השנים בין השנים 1962–1969. נבנו 2,717 יחידות, מתוכן שווקו 2,612 יחידות. חברת סוזוקי תכננה לייצר את דגם ה"סוזוקי פרונטה 1100", עם מנוע 1,100 סמ"ק המפיק 68 כ"ס ומגיע למהירות שיא של 160 קמ"ש, אך התוכנית לא יצאה לפועל. סוזוקי מוטור סוזוקי ספסיה סוזוקי קפוצ'ינו סוזוקי CV1 סוזוקי סוויפט סוזוקי Suzulight סוזוקי פרונטה 800 (1966 Suzuki Fronte 800 specifications, information, data) מדיה וקבצים בנושא סוזוקי פרונטה 800 בוויקישיתוף סוזוקי פרונטה 800 (2:13 דקות), יו-טיוב
סארה (מחוז)

מחוז סארה (באסטונית: Saare maakond, "מחוז האי") הוא אחד מבין 15 מחוזות אסטוניה. נפוץ מאוד השימוש בשם סארמאה (Saaremaa), משום שזה שם האי עליו הוא ממוקם. המחוז כולל את האי סארמאה, האי הגדול ביותר באסטוניה, ומספר איים קטנים יותר מסביב. מימי המחוז גובלים במחוז לאנה ממזרח ובמחוז היו מצפון. בשנת 1950 פורק מחוז סארה לשני ראיונים – קורסארה במערב ואוריסארה במזרח. שנתיים לאחר מכן שונה שמו של ראיון קורסארה לקינגיספ. בשנת 1959 צורף ראיון אוריסארה במזרח האי לראיון קינגיספ. בינואר 1990 שונה השם פעמיים – קודם למחוז קינגיספ ולבסוף למחוז סארה. האיים הגדולים במחוז הם סארמאה, מוהו, רוהנו, אברוקה ווילסאנדי. ישנם 570 קמ"ר של שטחים חקלאיים במחוז. ממוצע הטמפרטורה השנתי עומד על 6°C וכמות המשקעים הממוצעת היא 590 מ"מ בשנה. במערב האי נמצא רכס גבעות נמוכות באורך כ-50 קילומטרים וברוחב של כ-25 קילומטרים. הרכס מזדקר לגובה מקסימלי של 54 מטרים מעל פני הים. בדרום האי, בנפות ואליאלה ופיכטלה, שוכנת שמורת הטבע לאידוואכה (Laidevahe). במערב האי, בנפות קיהלקונה ולמאנדה, שוכנת שמורת הטבע וילסאנדי, הכוללת גם כמאה איונים ואת כל שטחו של האי וילסאנדי ומכסה שטח כולל של מעל 237 קילומטרים רבועים. לפי נתונים משנת 2006 הורכבה האוכלוסייה מן הקבוצות האתניות הבאות: אסטונים – 98.3% רוסים – 1.0% אחרים – 0.7% בראש כל מחוז עומדת ממשלת המחוז (maakonnavalitsus) הנשלטת בידי מושל (maavanem), אשר ממונה בידי הממשלה לקדנציה בת חמש שנים. משנת 2017 משמש יאן לייווטגייה כמושל המחוז. 1990–1991: אנטס טאמלכט (Ants Tammleht) 1992–2003: יורי סאר (Jüri Saar) 2006–2010: טומאס קזמאה (Toomas Kasemaa) 2011–2017: קאידו קאסיק (Kaido Kaasik) –2017: יאן לייווטגייה (Jaan Leivategija) במחוז עיר אחת, 9 רשויות מקומיות (alevik) ו-490 כפרים. המחוז מפוצל ל-3 נפות כפריות (vallad): מוהו סארמאה (נפה) (Saaremaa vald) רוהנו עד לרפורמה המנהלית באוקטובר 2017 מנה המחוז 17 נפות, מתוכן 1 עירונית והשאר כפריות. נפה עירונית: קורסארה נפות כפריות: אוריסארה ואליאלה טורגו ליימיאלה לייסי למאנדה מוסטיאלה סאלמה פיהטלה פיידה קארלה קארמה קיהלקונה רוהנו סארמאה דגל מחוז סארה סמל מחוז סארה מדיה וקבצים בנושא סארה (מחוז) בוויקישיתוף אתר מחוז סארה (באסטונית)
אנדרס לונדין

אנדרס לונדין (בשוודית: Anders Lundin; נולד ב-1958) הוא מנחה טלוויזיה וקומיקאי שוודי, ממוצא יהודי . לונדין נולד בסטוקהולם, הוא עבד כמורה להיסטוריה וגאוגרפיה לפני שהחל ללמוד באקדמיה לדרמה. ב-1987 הופיע לראשונה בסרט בקולנוע ולאחר מכן הנחה תוכנית לילדים בטלוויזיה. ב-1997 החל להנחות את תוכנית המציאות Expedition: Robinson שעליה מבוססת התוכנית הישרדות. ב-1999 הנחה את תחרות המלודיפסטיבלן ובשנה לאחר מכן הנחה את תחרות האירוויזיון שנערכה בשוודיה. מ-2004 ועד 2010 הגיש את תוכנית המוזיקה "Allsång på Skansen". מדיה וקבצים בנושא אנדרס לונדין בוויקישיתוף אתר האינטרנט הרשמי של אנדרס לונדין (בשוודית) אנדרס לונדין, סרטונים בערוץ היוטיוב אנדרס לונדין, במסד הנתונים הקולנועיים IMDb (באנגלית) אנדרס לונדין, באתר AllMovie (באנגלית) אנדרס לונדין, באתר Rotten Tomatoes (באנגלית) אנדרס לונדין, באתר אפל מיוזיק (באנגלית) אנדרס לונדין, באתר ספוטיפיי אנדרס לונדין, באתר סאונדקלאוד (באנגלית) אנדרס לונדין, באתר Last.fm (באנגלית) אנדרס לונדין, באתר AllMusic (באנגלית) אנדרס לונדין, באתר MusicBrainz (באנגלית) אנדרס לונדין, באתר דיזר אנדרס לונדין, באתר Discogs (באנגלית) אנדרס לונדין, באתר Songkick (באנגלית) אנדרס לונדין, באתר Genius אנדרס לונדין, באתר SecondHandSongs EJC, June 18, 2018, "Top Swedish politician reported for claiming Jews are not Swedes": "Anders Lundin, whose grandfather was imprisoned in the Nazi Theresienstadt concentration camp in the Czech Republic, told the Aftonbladet newspaper that he had reported Söder for hate crimes." ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פרנק ניליקינה

פרנק בראיין ניליקינה (בצרפתית: Frank Bryan Ntilikina; נולד ב-28 ביולי 1998) הוא כדורסלן צרפתי, המשחק בעמדת הרכז בפרטיזן בלגרד מהליגה הסרבית הראשונה והיורוליג. ניליקינה נולד באיקסל שבמחוז בריסל בבלגיה, בן להורים מרואנדה. משפחתו עברה לשטרסבורג כשהיה בן שלוש. ניליקינה החל לשחק כדורסל בגיל צעיר והיה חבר בקבוצת הנוער של שטרסבורג IG שזכתה באליפות צרפת ב-2015. בקיץ 2015 החל לשחק בקבוצה הבוגרת של המועדון. הוא לא שותף בדקות משמעותיות בשתי העונות הראשונות. בעונת 2016/2017 רשם ממוצע של 5.2 נקודות, 2.1 ריבאונדים ו-1.4 אסיסטים למשחק בליגה הצרפתית הראשונה, הקבוצה סיימה במקום השני לאחר הפסד בסדרת הגמר לאלאן שאלון. ניליקינה נבחר בתום העונה לשחקן הצעיר הטוב ביותר בליגה. הוא רשם ממוצע של 7.2 נקודות, 1.9 ריבאונדים ו-2.1 אסיסטים במשחקי הקבוצה במסגרת ליגת האלופות. בדראפט ה-NBA‏ 2017 נבחר ניליקינה במקום השמיני, על ידי ניו יורק ניקס. לאורך ארבע עונותיו בקבוצה העמיד ממוצעים של 5.5 נקודות, 2.7 אסיסטים ו-2.0 ריבאונדים למשחק. בספטמבר 2021 חתם ניליקינה על חוזה בדאלאס מאבריקס. מ-2014 חבר ניליקינה בנבחרות הצעירות של צרפת. הוא זכה עם הנבחרת במדליית זהב באליפות אירופה עד גיל 16 שנערכה בלטביה, בטורניר השיג 7.4 נקודות בממוצע למשחק. ב-2015 סיים עם הנבחרת עד גיל 18 במקום השישי באליפות אירופה שנערכה ביוון, בטורניר זה השיג ממוצע של 8.6 נקודות, 3.1 ריבאונדים ו-4.4 אסיסטים למשחק. ב-2016 זכה עם הנבחרת עד גיל 18 באליפות אירופה שנערכה בליטא, הוא נבחר ל-MVP של הטורניר לאחר שהשיג ממוצע של 15.2 נקודות, 2.8 ריבאונדים ו-4.5 אסיסטים למשחק. ב-2019 סיים עם הנבחרת הבוגרת של צרפת במקום השלישי בגביע העולם שהתקיים בסין. מדיה וקבצים בנושא פרנק ניליקינה בוויקישיתוף פרנק ניליקינה, ברשת החברתית אקס (טוויטר) פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הצרפתית פרופיל, באתר שטרסבורג IG אנדרו קה, ניו יורק טיימס, פרנק ניליקינה רוצה להיות האירופאי הגדול הבא ב-NBA, באתר הארץ, 8 בינואר 2017 Meilleur jeune Pro A : le doublé pour Ntilikina, ‏אתר הליגה, 17 במאי 2017
מריה תרזה, נסיכת סבויה (1803–1879)

מריה תרזה, נסיכת סבויה (באיטלקית: Maria Teresa di Savoia;‏ 19 בספטמבר 1803 – 16 ביולי 1879), הייתה בתו של ויטוריו אמנואלה הראשון, מלך סרדיניה, ואשתו של קרלו השני, דוכס פארמה. מריה תרזה נולדה ברומא ב-19 בספטמבר 1803, לויטוריו אמנואלה, דוכס אאוסטה, ולמריה תרזה מאוסטריה-אסטה, בתם של הארכידוכס פרדיננד, דוכס ברייזגאו ומריה ביאטריצ'ה ד'אסטה, דוכסית מאסה. מריה תרזה הוטבלה יחד עם אחותה התאומה מריה אנה, נסיכת סבויה על ידי האפיפיור פיוס השביעי, והורי אמה היו הסנדקים. בילדותה שהתה מריה תרזה עם שאר משפחתה בסרדיניה, לשם ברחו בני המשפחה מפני נפוליאון. לאחר מפלת נפוליאון בשנת 1814, חזרו בני המשפחה לטורינו. מריה תרזה קיוותה להינשא לדודנה קרלו אלברטו, נסיך קריניאנו, אולם הוא התחתן בשנת 1817 עם מריה תרזה מאוסטריה, בתו של פרדיננד השלישי, הדוכס הגדול של טוסקנה. ב-5 בספטמבר 1820 התחתנה מריה תרזה עם קרלו, נסיך לוקה, ממנו נולדו לה שני ילדים. על אף היותם טיפוסים שונים לחלוטין, היחסים ביניהם היו מצוינים, ו"אם כי לא הייתה אהבה ביניהם, היה הרבה כבוד". בשנת 1824 מתה חמותה מריה לואיסה, דוכסית לוקה, ובעלה עלה לשלטון במקומה כקרלו הראשון, דוכס לוקה. עד מהרה נזנחה מריה תרזה על ידי בעלה, שהיה עסוק בהרבה עניינים, והתקרבה יותר אל הדת. היחסים ביניהם שהיו קרירים מלכתחילה, התדרדרו במהירות עם הזמן, ולבסוף פרשה מריה תרזה מחצר האצולה, והפכה לנזירה בווילה שלה בפיאנור. בשנת 1845 התחתן בנה פרדיננדו קרלו עם לואיז מארי תרז, נסיכת ארטואה, ובשנת 1847 הוכתר בעלה כקרלו השני, דוכס פארמה. אולם עד מהרה פרצו מהומות בדוכסות כחלק ממהפכות אביב העמים, ובעלה ברח מהדוכסות. בשנת 1849 ויתר בעלה על כסאו, ובנם קרלו השלישי, דוכס פארמה עלה לשלטון במקומו. בשנת 1854 נרצח בנה בהתנקשות, ונכדה רוברטו הראשון, דוכס פארמה עלה לשלטון במקומו. לאחר מכן התגוררה מריה תרזה בווילה בסן-מרטינו, ויגאלה מצפון ללוקה, ושם מתה ב-16 ביולי 1879. ב-5 בספטמבר 1820 התחתנה מריה תרזה עם קרלו השני, דוכס פארמה, ממנו נולדו לה שני ילדים: לואיזה, נסיכת לוקה (1821–1823) קרלו השלישי, דוכס פארמה (1823 – 1854) מדיה וקבצים בנושא מריה תרזה, נסיכת סבויה בוויקישיתוף Sainz de Medrano, Changing Thrones: Duke Carlo of Parma, p. 99
סרן פילמרק

סרן פילמרק (בדנית: Søren Pilmark‏; נולד ב-16 באוקטובר 1955) הוא שחקן קולנוע דני. פילמרק נולד בקופנהגן. הוא נשוי ולו שלושה ילדים. בשנת 1994 שיחק במיני-סדרה "הממלכה" של הבמאי לארס פון טרייר. ב-2000 שיחק בקומדיה השחורה "אורות מהבהבים". ב-2001 הוא הנחה את תחרות האירוויזיון. בשנת 2003 שיחק בקומדיית האקשן "Rembrandt". בשנת 2009 שיחק בקומדיית אקשן נוספת "Ved verdens ende". בשנת 2014 שיחק בסרט הפשע הדני "הנעלמת" לצד שחקנים כמו פילו אסבאק ודייוויד דנסיק. באותה שנה שיחק בסדרת הטלוויזיה "1864" מאת הבמאי והתסריטאי הדני הידוע אולה בורנדל (אנ'). בשנת 2017 שיחק דוקטור בקומדיה האמריקאית "לחיות בקטן". בשנת 2020 גילם את הוקון השביעי, מלך נורווגיה בדרמה ההיסטורית "מרתה ופרנקלין" של רשת NRK. הוא לקח חלק בדיבוב הדני של הסרטים נסיך מצרים כיתרו, מרד התרנגולים כרוקי רודס, מעבר ליער כאר ג'יי וחתולים בצמרת כתומאס אומאלי. ב-1996 וב-2005 זכה בפרס רוברטס, פרס האוסקר הדני. ב-2007 היה מועמד לאוסקר בקטגוריית הסרט הקצר. מדיה וקבצים בנושא סרן פילמרק בוויקישיתוף סרן פילמרק, במסד הנתונים הקולנועיים IMDb (באנגלית) סרן פילמרק, באתר AllMovie (באנגלית) סרן פילמרק, במסד הנתונים הקולנועיים KinoPoisk (ברוסית) סרן פילמרק, באתר MusicBrainz (באנגלית) סרן פילמרק, באתר Discogs (באנגלית) סרן פילמרק, באתר Songkick (באנגלית) ערך זה הוא קצרמר בנושא אמנים ובנושא דנים. אתם מוזמנים לתרום לוויקיפדיה ולהרחיב אותו.
בואינג X-37

בואינג X-37 הוא כלי חלל לא מאויש המפותח על ידי חברת בואינג. הכלי מיועד לשמש כמדגים טכנולוגי למעבורת חלל קטנה ובלתי מאוישת שתשנע מטענים קלים במחיר זול לעומת מעבורת החלל. הכלי יכול להשיג מהירות מסלולית ולהישאר בחלל עד 908 יום. הוא מיועד למיזמים אזרחים וצבאיים כאחד. הכלי נבנה בשיטה מודלית וכך יתאפשר פיתוח עד כדי הפיכתו לכלי השיגור העיקרי של מטענים לחלל. אורכו 8.9 מטרים ומוטת כנפיו 4.5 מטרים. הוא משוגר לחלל בחרטומו של טיל, ובעל יכולת חזרה בנחיתה עצמית על גלגליו בשדה התעופה, לשימוש חוזר. משימת הניסוי הראשונה של המעבורת בוצעה בהצלחה לאחר ששוגרה ב-22 באפריל 2010 מנמל החלל קייפ קנוורל, ונחתה ב-3 בדצמבר 2010. ב-11 בדצמבר 2012 שוגר X-37 מנמל החלל קייפ קנוורל וחזר לכדור הארץ ב-17 באוקטובר 2014. ב-20 במאי 2015 שוגר X-37B למשימת USA-261 וחזר לכדור הארץ ב-7 במאי 2017. הכלי שוגר בפעם השישית ב-17 במאי 2020, במשימה של חיל החלל של ארצות הברית. ב-28 בדצמבר 2023 שוגר X-37B למשימתו השביעית. פרטים על הפעילות של כלי הרכב ומטרת שיגורו לא נחשפו על ידי זרוע החלל של ארצות הברית. גם מיקומו נשמר בסוד, אם כי תצפיות של חובבי עקיבה אחר לוויינים גילו שהוא מקיף את כדור הארץ במסלול אליפטי מוארך, בגבהים שבין 320 לבין 39,000 ק"מ, ובנטיה של 59 מעלות ביחס לקו המשוה. בואינג X-40 מדיה וקבצים בנושא בואינג X-37 בוויקישיתוף רויטרס, רכב החלל הסודי של ארה"ב שב לכדור הארץ, באתר ynet, 17 באוקטובר 2014 יוניברס טודיי, ‏מטוס החלל הצבאי המסתורי X-37B נחת לאחר שנתיים במסלול, באתר "הידען", 18 באוקטובר 2014 מסתורין בחלל, באתר חיל האוויר הישראלי, 1 ביוני 2015 אליסף קוסמן, ‏מטוס החלל הסודי של ארצות הברית נחת לאחר 718 יום בחלל, באתר "הידען", 8 במאי 2017 רויטרס, מטוס הניסוי האמריקאי הסודי נחת לאחר משימה בת שנתיים בחלל, באתר הארץ, 7 במאי 2017 דיווח של חובב הלוויינים הפיני טומי סימולה על גילוי כלי הרכב, 9 בפברואר 2024. הדיווח אושר בידי מספר מומחים עצמאיים. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
דודג' 400

דודג' 400 (באנגלית: Dodge 400) היא מכונית משפחתית המוגדרת כמכונית קומפקטית, אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1981–1983. הדגם הוצג לראשונה בסוף שנת 1981 כמודל שנת 1982. יוצרו 57,401 יחידות. 4 דלתות - סדאן 2 דלתות - קופה 2 דלתות - קבריולה דודג' 400, קבריולט, שנת 1983 דודג' 400, קופה קרייזלר דודג' דודג' Beauty Winner דודג' 330 דודג' 600 דודג' 880 דודג' Aries דודג' שאדו מדיה וקבצים בנושא דודג' 400 בוויקישיתוף